有鑑於女排嘅三個世界大賽（世界盃、世界女排錦標賽、奧運會）分別係四年一度喺固定一個主辦國舉行，為咗加強世界各地（尤其係東亞地區嘅觀眾）對女排嘅注意同吸引力，國際排聯喺1993年首度舉辦一年一度嘅世界女排大獎賽，以分站賽事嘅成績嚟決定參加總決賽嘅名單，而總決賽嘅優勝者就係成個賽事嘅總冠軍。